ועדת הכספים, כנסת 24, פרוטוקול מספר 291, 2022-06-06 10:00

אלכס קושניר: אנחנו ממשיכים בהסתייגויות.

שלומית ארליך: היינו בפעם האחרונה בקובץ ההסתייגויות שהגישו קבוצת ש"ס, יהדות התורה, ליכוד וציונות דתית.

שלומית ארליך: אנחנו עכשיו בהסתייגות 44, עדיין למטרת החוק.

שלומית ארליך: מטרת החוק היא לאפשר לממשלה לאשר כניסה של נשים לכותל.

ינון אזולאי: מטרת החוק נועדה כדי לתת אפשרות לנשים להיכנס לכותל.

נעמה לזימי: ולהיבחר.

ינון אזולאי: קודם תכניסו אותן לכותל.

ינון אזולאי: הרפורמי שלך רוצה להרוס כל סממן בכותל.

אלכס קושניר: מי בעד ההסתייגות, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 45.

שלומית ארליך: מטרת החוק היא לאפשר ליושב ראש ועדת חוקה, חוק ומשפט לא לכבד הסכמים ולעשות פרובוקציות בכותל.

ינון אזולאי: הכותל ניתן לכלל עם ישראל.

ינון אזולאי: יש סטטוס קוו בכותל, יש הנהלה לכותל, יש רב לכותל, יש כללים שנקבעו איך צריך להיראות הכותל כך שכל עם ישראל יוכל לבוא ולכבד אחד את השני, אבל לצערי גם בראש חודש האחרון היו כאלה שבאו כמו הרפורמי ממפלגת העבודה שלא פעם בא והבריח ספר תורה.

ינון אזולאי: אגב, עצם ההברחה של ספר תורה זה ביזיון.

ינון אזולאי: הוא בחר לעשות פרובוקציה לשם פרובוקציה.

ינון אזולאי: הוא לא באמת רוצה לבוא ולהתפלל, כי הוא לא מאמין בכותל, הוא לא מאמין באבני הכותל, לכן אני מבקש להצביע בעד מטרת החוק.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: את הסתייגות 46 חבר הכנסת אזולאי ביקש למחוק בדיון הקודם, uלכן אנחנו מדלגים להסתייגות 47.

שלומית ארליך: מטרת החוק היא לאפשר לממשלה לאשר נישואים אזרחיים.

ינון אזולאי: חלקים נרחבים מתוך הקואליציה מנסים למחוק כל סממן יהודי.

ינון אזולאי: נישואים אזרחיים הם לא נישואים רגילים, הם לא נישואים על פי ההלכה.

ינון אזולאי: אתם עושים הכל על מנת להביא עוד דברים שנוגדים את ההלכה, נוגדים את המדינה היהודית.

ינון אזולאי: אף אחד לא דורש מדינת הלכה, מה שאנחנו דורשים זו מדינה יהודית שתישאר יהודית, אבל בשביל לא להעמיד אתכם בניסיון אני אמשוך את מטרת החוק הזאת.

שלומית ארליך: 48.

שלומית ארליך: מטרת החוק היא לאפשר לממשלה לבטל את הרשות המחוקקת.

אופיר כץ: זה המשך ישיר להתעלמות מהכנסת ומהדרישות של האופוזיציה, ראינו את זה בעיוות החלוקה של האנשים לוועדות.

אופיר כץ: בניגוד לאנשים שבחרו ושלחו אותנו לפה אתם החלטתם שתהיה חלוקה אחרת, לפי איך שבא לכם, וזה בא לידי ביטוי בכל הוועדות.

אופיר כץ: זה גורם לכך שאין ייצוג הולם בוועדות למפלגות שכרגע יושבות באופוזיציה, זה גורם לכך שחברי אופוזיציה רבים לא רשומים בוועדות, מה שפוגע ברשות המחוקקת.

אופיר כץ: נקודת האור בדבר הזה היא שלימדתם אותנו מתמטיקה בצורה קצת שונה ממה שחשבנו עד עכשיו.

אופיר כץ: אנחנו חשבנו שצריך להיות הוגנים ולתת את הייצוג לפי כמות הקולות, אתם חשבתם אחרת.

אופיר כץ: אני מאמין שנשת

אופיר כץ: מש באותה שיטה מתמטית חדשה כשאנחנו נהיה בשלטון.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 49.

שלומית ארליך: מטרת החוק היא לבטל את חוק השבות.

ינון אזולאי: אלכס, אולי תצטרפו לעניין של לבטל את חוק השבות?

אלכס קושניר: לא, על זה נצביע נגד בוודאות.

ינון אזולאי: אתה אומר שאתה לא מוכן לבטל את חוק השבות, למרות שחוק השבות הוא לאו דווקא דבר טוב למדינה היהודית.

ינון אזולאי: האמת שלא ציפיתי שתצביעו בנושא הזה.

ינון אזולאי: גם אם ההסתייגויות שנביא יהיו ראויות ונכונות, בדרך כלל לא תצביעו בעדן.

ינון אזולאי: חבל.

אלכס קושניר: מי בעד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 50.

שלומית ארליך: מטרת החוק היא לאפשר לממשלה לבטל את מוסד הנישואים.

ינון אזולאי: מוסד הנישואים של מדינת ישראל מוכר היום על פי הרבנות, על פי ההלכה.

ינון אזולאי: יש איזה רושם שבקדנציה שלכם אתם רוצים לבטל כל סממן יהודי במדינת ישראל - חלק ממנו הוא מוסד הנישואים.

ולדימיר בליאק: זה הרושם?

ינון אזולאי: זאת המציאות.

ינון אזולאי: זה רושם שהפך כבר למציאות.

ינון אזולאי: כל מה שאתם עושים זה חלק מעוד אי הכרה במדינה היהודית כמדינה יהודית.

ינון אזולאי: אפילו החברים בימינה הפכו אלה שממריצים את זה.

ינון אזולאי: אביר קארה, אני מתפלא עליך שכאחד שיודע מה זו יהדות ומה זו מסורת אתה נמצא בממשלה שרוצה לבטל את מוסד הנישואים.

ינון אזולאי: רוצים שמוסד הנישואים לא יהיה קיים על פי ההלכה.

ינון אזולאי: אני חושב שכדאי שהפעם תצביעו בעד, כי זו המהות שלכם כקואליציה.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 51.

שלומית ארליך: מטרת החוק היא לאפשר לממשלה לבטל את תפקידה של האופוזיציה.

אופיר כץ: אכן כן.

אופיר כץ: האופוזיציה בכנסת הזאת חוותה דברים שאף אופוזיציה לא חוותה.

אופיר כץ: אף אופוזיציה לא נרמסה כפי שהאופוזיציה הזאת נרמסת.

אופיר כץ: יש פה קואליציה שהחליטה שיש אזרחים שהקולות שלהם לא נחשבים, שהפתק שלהם בקלפי לא חשוב, לכן היא פשוט החליטה לדרוס ולרמוס את אותם נציגי אופוזיציה שמייצגים את אותם אנשים.

אופיר כץ: להזכיר לכם שכשה

אופיר כץ: ליכוד היה בשלטון הוא מעולם לא התייחס כך לאופוזיציה - לאופוזיציה היה מקום של כבוד, כמו שאמור להיות, היא יכולה הייתה להשמיע את הקולות השונים, את הקולות המתנגדים.

אופיר כץ: פה החליטו באמצעות אולפנים מאוד מלטפים שבאים בסוף בטענות אלינו על למה אנחנו לא מצילים את הקואליציה ולא נותנים את האצבעות כדי להאריך לה את הימים, לרמוס את האופוזיציה.

אופיר כץ: אנחנו רואים את הרמיסה בכל מקום אפשרי – בחוקים, בוועדות, במליאה.

אופיר כץ: אולי שווה שמישהו יבדוק כמה אנשים מוציאים מהמליאה מהאופוזיציה וכמה מוציאים מהקואליציה.

אופיר כץ: אני זוכר שבתקופה הקצרה של יריב לוין כיושב ראש הכנסת הוא הוציא אותי פעמיים.

אופיר כץ: אני חושב שבכל הזמן הזה לא היו יותר מחמישה אנשים שהוצאו החוצה, מה שבדיוק מסמל את ההבדל בין הכבוד שאנחנו כקואליציה נהגנו באופוזיציה לבין איך שהקואליציה שלכם רומסת אותנו, לכן מטרת החוק היא לאפשר לממשלה לבטל את תפקידה של האופוזיציה.

ינון אזולאי: התייעצות סיעתית.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה

שלומית ארליך: 52.

שלומית ארליך: מטרת חוק זה לאפשר לממשלה להכשיר את מעשי ההונאה שלה.

אופיר כץ: המטרה המרכזית של הממשלה היא להכשיר את כל הדברים שלא חלמנו שאפשר לעשות אותם פה - מינויים, כספים שעוברים ללא בקרה, ללא פיקוח, ללא לשום דבר.

אופיר כץ: יש פה מעשים שלא נעשו וגם אסור שייעשו.

אופיר כץ: על כל הצבעה מדינת ישראל צריכה לשלם מאות מיליונים.

אופיר כץ: אני לא יודע, אבל אולי סוף ימיה של הקואליציה הזאת יהיה כשייגמר הכסף בקופה.

אופיר כץ: אותו אחד שהצטלם בקמפיין הבחירות שלו עם ערימות של כסף ואמר שהכספים שלו ילכו למקומות, בסוף מסתבר שהוא הכפיל את הכספים הקואליציוניים שהיו בתקופה שלנו.

אופיר כץ: הוא אומר שהכספים שלנו הולכים לשחיתויות וכאלה, אבל אני לא יודע איך להגדיר למה הוא העביר את הכספים הקואליציוניים שלו.

אופיר כץ: אנחנו זוכרים שאפילו ממי שהיה שכן של מתפקד ליכוד היו דורשים כישורים עודפים, היו דורשים עוד תארים.

אופיר כץ: פה אנחנו רואים שאפשר למנות חברים, קרובי משפחה, כל מיני שותפים ולאף אחד זה לא מפריע, לאף אחד זה לא מזיז.

אופיר כץ: אם זה היה בתקופה שבה אנחנו היינו בשלטון, אני בטוח שהמהדורות היו נפתחות בזה.

אלכס קושניר: מי בעד, מי נגד?

אלכס קושניר: ההסתייגות לא התקבלה.

אופיר כץ: רביזיה.

שלומית ארליך: את הסתייגויות 53 ו-54 ביקש חבר הכנסת אזולאי להסיר בדיון הקודם, לכן אנחנו עוברים להסתייגות 55.

שלומית ארליך: מטרת החוק היא לאפשר לממשלה לחוקק חוק איסור הפרדה של נשים וגברים בכותל.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: גם את הסתייגות 56 חבר הכנסת ינון אזולאי ביקש להסיר, לכן אנחנו עוברים להסתייגות 57.

שלומית ארליך: מטרת החוק היא לאפשר לממשלה לחוקק חוק בעד כניסת לא יהודים למדינת האזרחים.

ינון אזולאי: בכל מיני דרכים אתם רוצים להכניס לפה אנשים לא יהודים כאזרחים, מה שיגרום לכך שאנחנו נהיה פה המיעוט.

אלכס קושניר: מי בעד, מי נגד?

אלכס קושניר: ההסתייגות לא התקבלה.

שלומית ארליך: 58.

שלומית ארליך: מטרת חוק זה לאפשר לממשלה לחוקק חוקים פרסונליים.

אופיר כץ: כל הממשלה הזאת נבנתה על דבר אחד שמלכד אותה, וזה כן ביבי, לא ביבי.

אופיר כץ: ההתעסקות של הממשלה הזאת היא סביב נתניהו.

אופיר כץ: מכיוון שכולם מבינים ורואים שאי אפשר לנצח אותו בצורה דמוקרטית, מנסים לקחת את הזכות הדמוקרטית של אזרחים מלהצביע עבורו.

אופיר כץ: בכל מיני ורסיות אתם מנסים לעשות את זה.

אופיר כץ: מפה ומשם אתם רוצים לנעול אותו כדי שלא יהיה לו שום סיכוי להתמודד.

אופיר כץ: יש חבר כנסת שהיה במפלגה מסוימת, כרגע הוא עצמאי, שכל המהות שלו וכל ראיון שלו הוא מדבר על זה שצריך להביא את כל החוקים על הגבלת כהונה, כתבי אישום, למרות שאנחנו רואים היום את המחדלים שנעשו במשפט.

אופיר כץ: תראו איזה דבר חמור אתם מכוונים אליו, איזה דבר חמור אתם עושים בכך ששני אנשים מחליטים להפיל ראש ממשלה.

אופיר כץ: אתם רוצים לגרום לזה שאותם אנשים יקבעו עכשיו למדינת ישראל מי יעמוד לבחירה ומי לא.

אופיר כץ: זה רק ממחיש לכם כמה אתם פוגעים בדמוקרטיה בקווים האלה שאתם מובילים.

אופיר כץ: אני מבין שכל סקר שאתם רואים עוד יותר מאיץ בכם לקדם חוקים מהסוג הזה כי מה לעשות שאף אחת מהמפלגות בבית הזה לא מגיעה אפילו לחצי מהאהבה ואהדה שנתניהו מקבל, אבל לא תהיה לכם ברירה אלא להתמודד בבחירות דמוקרטיות.

אלכס קושניר: מי בעד ההסתייגות, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: את הסתייגות 59 חבר הכנסת אזולאי ביקש למחוק.

שלומית ארליך: 60.

שלומית ארליך: מטרת החוק היא לאפשר לממשלה למנות רב רפורמי לרב ראשי.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 61.

שלומית ארליך: מטרת החוק היא לאפשר לממשלה לעקור את הדת מהמדינה.

ינון אזולאי: אופיר, זה לא לרמוס את האופוזיציה, זה לרמוס למעלה מ-50% מהעם – את הבוחרים, את מי שלא בוחר, את המשפחות.

ינון אזולאי: התייעצות סיעתית.

אביר קארה: אני פונה אליך שתסיר את ההסתייגויות, כדי שלא נרמוס חלק מהעם שמחכה לכסף הזה.

אופיר כץ: למה אתה לא רוצה שהם יקבלו על דצמבר?

ינון אזולאי: יש לנו בקשות פשוטות שאתה בעצמך אמרת שהן טובות – להעלות מ-60 מיליון ל-100, כדי שעצמאים קטנים ובינוניים שהיית שליח שלהם יוכלו לקבל.

ינון אזולאי: ביקשנו את דצמבר וגם לתת אפשרות בין 2021 ל-2022.

ינון אזולאי: אם תגיע ל-100 מיליון לעצמאים קטנים ובינוניים, אני מוכן להוריד הכל כדי לא לטרטר את המערכת ולהגיע להצבעה מסודרת.

אביר קארה: ינון, בנושא הזה אני איתך, אבל מה הקשר לזה שמטרת החוק היא לעודד עלייה של אנשים שמוגדרים אינם יהודים על פי ההלכה?

אביר קארה: למה אתה מעכב את זה?

אביר קארה: תגיש את זה כהסתייגות, תעלה את זה, תתקוף אותי על זה, ואני אגיד לך מה אני חושב.

ינון אזולאי: זה לא סתם לטרטר, זה להתיש על מנת להצליח להוציא משהו, ובעבר הצלחנו גם ככה.

ינון אזולאי: אתה בעצמך יודע שכשייצגת את העצמאים, היית אומר: חבר'ה, תגישו כמה שיותר הסתייגויות בכל מיני עניינים, העיקר שבסופו של דבר תביאו לנו את ההישג.

ינון אזולאי: כשאתה בחוץ אתה מבין את זה, אבל כשאתה בפנים אתה לא מבין את זה, וחבל.

ינון אזולאי: אנחנו באים פה בשביל העצמאים.

ינון אזולאי: את מה שלא עשית בשבילם אנחנו עושים בשבילם.

אביר קארה: ינון, אתה מעכב את החוק שלושה שבועות.

אופיר כץ: למה חיכיתם ארבעה חודשים עד שהבאתם אותו?

אביר קארה: לא היה בסדר, אבל אתה מעכב את החוק שלושה שבועות.

אופיר כץ: אנחנו רוצים להביא עוד הישגים לעצמאים.

אביר קארה: גם קיבלת כל מה שרצית בהישגים, גם פתחנו את כל החוק הזה כמו שצריך, גם החוק ממילא יעבור, ובכל זאת אתה מעכב אותו היום לעוד שבוע.

אביר קארה: בשבוע הבא תרצה לעכב אותו לעוד שבוע.

אביר קארה: יש אנשים שמחכים לקבל את הכסף.

אביר קארה: כל מה שאני אומר זה שלא תדבר על רמיסה.

ינון אזולאי: אנחנו יכולים להיות ב-11:00 אחרי הצבעה אם סוגרים איתנו על 100 מיליון עבור עצמאים קטנים ובינוניים, אם מגדילים את המענק גם עבור קטנים ובינוניים.

ינון אזולאי: אתה מוכן?

אביר קארה: למי אתה רוצה לדאוג?

אביר קארה: קיבלת את כל מה שאתה רוצה.

אופיר כץ: לדאוג לעוד עצמאים.

ינון אזולאי: אנחנו רוצים התייעצות סיעתית על ההסתייגות הזאת.

אלכס קושניר: מי בעד ההסתייגות, מי נגד ההסתייגות?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים להסתייגויות לסעיף 1.

ינון אזולאי: אני מבקש נושא חדש על סעיף 1(2).

שלומית ארליך: על ההסתייגויות להגדרה "מוסד ציבורי זכאי" נדלג.

שלומית ארליך: אני עוברת לקובץ ההסתייגות של חבר הכנסת אופיר כץ.

שלומית ארליך: הסתייגות 10 מתייחסת להגדרה "הכנסה חייבת מעסק בשנת הבסיס".

שלומית ארליך: ההסתייגות אומרת למחוק את המילים "הכנסה חייבת לפי סעיף 2(1) לפקודה בשנת הבסיס, לרבות דמי לידה המשתלמים לפי סימן ג' בפרק ג' לחוק הביטוח הלאומי ושמירת היריון המשתלמת לפי סימן ה'1 (נוסח משולב) לחוק הביטוח הלאומי ולרבות תגמול בעד ימי שירות מילואים המשתלם לפי פרק י"ב לחוק האמור".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: ההסתייגות של חבר הכנסת אופיר כץ אומרת להוסיף הגדרה עבור המושג "הוצאות קבועות" בסעיף 22.

שלומית ארליך: מה תאמר ההגדרה של ההוצאות הקבועות?

אופיר כץ: כמו שהיה בחוק הקודם.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

אופיר כץ: את 23 ואת 25 אפשר להוריד.

ינון אזולאי: אני מבקש נושא חדש על מחזור עסקאות בשנת הבסיס.

שלומית ארליך: אנחנו עוברים להגדרת מקדם סיוע.

ינון אזולאי: גם על זה אני מבקש נושא חדש.

שלומית ארליך: אנחנו עוברים להגדרת "מקדם מענק הסיוע".

שלומית ארליך: אנחנו בקובץ ההסתייגויות של חבר הכנסת כץ, בהסתייגות 42.

שלומית ארליך: בהגדרה "מקדם מענק הסיוע", אחרי המילים "לגבי עוסק שמחזור עסקאותיו בשנת הבסיס עולה על שלוש מאות אלף שקלים חדשים ואינו עולה על 1.5 מיליון שקלים חדשים" יבוא "0.4", ולמחוק את המילים "המנהל רשאי לקבוע מקדם מענק סיוע אחר לגבי עוסק כאמור בפסקה זו שמחזור עסקאותיו בשנת הבסיס עולה על אחד מיליון שקלים חדשים אם שוכנע כי המקדם לפי פסקה זו אינו משקף את ההוצאות הקבועות של העסק במקרה של אי הפעלת עסק מסוג עיסוקו של העוסק בתוספת הכנסתו החייבת מעסק לשנת הבסיס מחולקת בשש ובלבד שלא תעלה על 15,000 שקלים חדשים, והכל ובלבד שהמקדם שייקבע לא יעלה על 0.4".

אופיר כץ: התייעצות.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים להסתייגות 43, להגדרה "מקדם מענק הסיוע".

שלומית ארליך: המילים "המנהל רשאי לקבוע מקדם מענק סיוע אחר לגבי עוסק כאמור בפסקה זו אם שוכנע כי המקדם אינו משקף את ההוצאות הקבועות של העסק במקרה של אי הפעלת עסק מסוג עיסוקו של העוסק בתוספת הכנסתו החייבת מעסק בשנת הבסיס מחולק לשש ובלבד שלא תעלה על 15,000 שקלים חדשים, והכל ובלבד שהמקדם שייקבע לא יעלה על 0.4" - יימחקו.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: הסתייגות 44.

שלומית ארליך: בהגדרה "מענק מקדם מענק הסיוע", במקום "לגבי עוסק שמחזור עסקאותיו בשנת הבסיס עולה על 1.5 מיליון שקלים חדשים - ההפרש הוא בין 1 לבין מקדם הסיוע ולא יותר מ-0.4" יבוא "לגבי עוסק שמחזור עסקאותיו בשנת הבסיס עולה על 1.5 מיליון שקלים חדשים - ההפרש הוא בין 1 מקדם הסיוע ולא יותר מ-0.55".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: הסתייגות 45.

שלומית ארליך: בהגדרה "מקדם מענק הסיוע", במקום "לגבי עוסק שמחזור עסקאותיו בשנת הבסיס עולה על 1.5 מיליון שקלים חדשים - ההפרש הוא בין אחד לבין מקדם הסיוע ולא יותר מ-0.4" יבוא "לגבי עוסק שמחזור עסקאותיו בשנת הבסיס עולה על 1.5 מיליון שקלים חדשים – ההפרש הוא בין אחד לבין מקדם הסיוע ולא יותר מ-0.65".

ינון אזולאי: מקדם סיוע של 0.4 לא באמת מכניס את כולם.

ינון אזולאי: כשישבו פה בעלי מלונות לא גדולים שנמצאים במקום שהם מפסידים מזה, אמרו שימצאו להם פתרון, אבל תכל'ס לא נמצא הפתרון המתאים לעניין.

אלכס קושניר: מי בעד ההסתייגות, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 45.

שלומית ארליך: במקום "לגבי עוסק שמחזור עסקאותיו בשנת הבסיס עולה על 1.5 מיליון שקלים חדשים – ההפרש הוא בין 1 לבין מקדם הסיוע ולא יותר מ-0.4" יבוא "לגבי עוסק שמחזור עסקאותיו בשנת הבסיס עולה על 1.5 מיליון שקלים חדשים – ההפרש הוא בין 1 לבין מקדם הסיוע ועלא יותר מ-0.65".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 46.

שלומית ארליך: במקום אותה פסקה יבוא "לגבי עוסק שמחזור עסקאותיו בשנת הבסיס עולה על 1.5 מיליון שקלים חדשים – ההפרש הוא בין 1 לבין מקדם הסיוע ולא יותר מ-0.51".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 47.

שלומית ארליך: במקום זה יבוא "ולא יותר מ-0.53".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

ינון אזולאי: .

שלומית ארליך: 48.

שלומית ארליך: "ולא יותר מ-0.6".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 49.

שלומית ארליך: "לא יותר מ-0.7".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 279.

שלומית ארליך: במקום המילים "מוכפל ב-6" יבוא "מוכפל ב-5.5".

אלכס קושניר: מי בעד, מי נגד?

אלכס קושניר: ההסתייגות לא התקבלה

ינון אזולאי: רביזיה.

שלומית ארליך: אנחנו עוברים ל-290.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 267.

שלומית ארליך: בהגדרה "סכום השכר הקובע לתקופת הזכאות", במקום המילים "מוכפלת ב-1.25" יבוא "מוכפלת ב-2".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: בהגדרה "סכום השכר הקובע לתקופת הזכאות", במקום המילים "מוכפלת ב-1.25" יבוא "מוכפלת ב-5".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים להגדרת עוסק.

ינון אזולאי: יש פה נושא חדש.

שלומית ארליך: אנחנו בהגדרת שנת בסיס.

ינון אזולאי: גם פה יש נושא חדש.

שלומית ארליך: 292.

שלומית ארליך: בסעיף 1, בהגדרת "תקופת הזכאות", במקום המילים "התקופה שמיום כ"ח בטבת התשפ"ב (1 בינואר 2022) עד יום כ"ז באדר א' התשפ"ב (28 בפברואר 2022)" יבוא "התקופה שמיום כ"ז בטבת התשפ"ב (31 בדצמבר 2021) עד יום כ"ז באדר א' התשפ"ב (28 בפברואר 2022)".

ינון אזולאי: זאת אחת מההסתייגות העיקריות שלנו.

ינון אזולאי: מ-26 בנובמבר, כשראש הממשלה יצא בהכרזה שגל האומיקרון כבר פה, התחיל הסחרור אצל בעלי העסקים.

ינון אזולאי: גם בעלי העסקים שהיו פה אמרו שהם נפגעו בחודש דצמבר, ולכן ביקשנו להכניס את דצמבר בתוך תקופת הפגיעה שלהם.

ינון אזולאי: זאת אחת הבקשות שהתעקשנו עליה כדי להראות ולשקף את הפגיעה.

ינון אזולאי: התשובה הייתה שמי שנפגע בדצמבר נפגע גם בפברואר, ובמקום דצמבר יתנו את פברואר.

ינון אזולאי: בקשתנו, לצערי, עדיין לא התקבלה, לכן אני מבקש התייעצות.

אלכס קושניר: מי בעד ההסתייגות, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אני עוברת לקובץ ההסתייגויות בשם חברי הכנסת אופיר כץ, יואב קיש, דודי אמסלם, קרעי, ינון אזולאי, יצחק פינדרוס, משה גפני ועמיחי שיקלי.

שלומית ארליך: בסעיף 1, בהגדרת "תקופת הזכאות", במקום 1 בינואר 2022 עד 28 לפברואר 2022" יבוא "1 בנובמבר 2021 עד 28 בפברואר 2022".

ינון אזולאי: הדרישה שלנו היא שזה יהיה מנובמבר 2021, לא מינואר 2022, על מנת שאלה שנפגעו בנובמבר-דצמבר יוכלו להיכלל בתוך הפיצויים האלה, לא רק אלה שנפגעו בינואר-פברואר.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אני עוברת לקובץ נוסף של הסתייגויות מטעם סיעת הליכוד, ש"ס, יהדות התורה והציונות הדתית, שגם בו בסעיף 6 יש הסתייגות להגדרה "תקופת הזכאות".

שלומית ארליך: במקום "כ"ח בטבת התשפ"ב (1 בינואר 2022)" יבוא "כ"ז בכסלו התשפ"ב (1 בדצמבר 2021)".

ינון אזולאי: אם לא נובמבר, לפחות להתפשר על דצמבר.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אני עוברת לקובץ של חברי הכנסת ביטן, קיש, גפני, אזולאי, קרעי, אמסלם, רוטמן ופינדרוס.

שלומית ארליך: שם יש הסתייגויות לסעיף 1.

שלומית ארליך: בהגדרת "תקופת הזכאות", "במקום כ"ח בטבת התשפ"ב (1 בינואר 2022)" יבוא כ"ז בכסלו התשפ"ב (1 בדצמבר 2021)".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אני עוברת לקובץ ההסתייגות של חבר הכנסת אזולאי וכל חברי סיעת ש"ס, יהדות התורה, הציונות הדתית והליכוד.

שלומית ארליך: 174.

שלומית ארליך: במקום המילים "התקופה שמיום כ"ח בטבת התשפ"ב (1בינואר 2022) עד יום כ"ז באדר א' התשפ"ב (28 בפברואר 2022)" יבוא "התקופה שמיום כ"ז בכסלו התשפ"ב (1 בדצמבר 2021) עד יום כ"ז באדר א' התשפ"ב (28 בפברואר 2022)".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 175.

שלומית ארליך: יש לקבוע מלכתחילה מה הן ההוצאות שתיחשבנה כהוצאות קבועות במענק הסיוע תוך הוספת רכיבים שלא נחשבו כהוצאות קבועות בגלי התחלואה הקודמים דוגמת תשלומי שכר עבודה לרבות שכר בעלי שליטה, תשלומי ארנונה ששולמו במלואם, תשלומים לעובדים ששהו בבידוד ועוד.

ינון אזולאי: בפעם שעברה היה את המענק הסוציאלי ואת המענק של ההוצאות הקבועות.

ינון אזולאי: אמנם הפעם נותנים מענק עבור הוצאות קבועות, אבל צריך לשים לב שבפעם שעברה בעלי העסקים קיבלו גם פטור מארנונה יחד עם המענק.

ינון אזולאי: בפעם שעברה העובדים יצאו לחל"ת.

ינון אזולאי: הפעם, בגלל שהם לא רצו להפסיד את העובדים ובגלל שהם לא ידעו כמה זמן זה יהיה הם השאירו את העובדים והמשיכו לשלם להם, אפילו שהעובדים עבדו פחות וההכנסות היו קטנות יותר.

ינון אזולאי: בפיצוי הזה אנחנו לא רואים שמשפים על העובדים ששהו בבידוד, אנחנו לא רואים שמשפים את בעלי העסקים על הארנונה, אנחנו לא רואים שמשפים את בעלי העסקים על העובדים שהם החזיקו בתקופה הזאת.

ינון אזולאי: אנחנו מבקשים לתת פה תוספת על מנת קצת להמעיט מהנזק שקרה להם.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים לקובץ ההסתייגויות של סיעת הרשימה המשותפת.

שלומית ארליך: ההגדרה היום של תקופת הזכאות מתייחסת ל-1 בינואר 2022 עד 28 בפברואר 2022.

שלומית ארליך: מה אתם מבקשים מבחינת המועדים?

שלומית ארליך: לכלול גם את חודש דצמבר 2021?

עופר כסיף: אנחנו מבקשים לכלול את דצמבר 2021 וגם את נובמבר כך שזה יכלול פיצוי של ארבעה חודשים, לא של חודשיים, כי ההכרזה על המשבר הייתה כבר בנובמבר.

עופר כסיף: היו עסקים כמו תיירות נכנסת וכל מה שכרוך בזה שנפגעו משום שהיו ביטולים.

אלכס קושניר: מי בעד, מי נגד.

אלכס קושניר: ההסתייגות לא התקבלה

עופר כסיף: רביזיה.

שלומית ארליך: תוספת הגדרת הוצאות קבועות כך שיתווספו תשלומי שכר עבודה לרבות שכר בעלי שליטה, תשלומי ארנונה ששולמו במלואם, תשלומים לעובדים ששהו בבידוד.

עופר כסיף: את מה שלא נחשב כהוצאות קבועות בגלי התחלואה הקודמים צריך להוסיף מאותן סיבות שהוזכרו בהסתייגויות ובדיונים קודמים כדי לפצות כראוי את מי שנפגע.

אלכס קושניר: מי בעד, מי נגד?

אלכס קושניר: ההסתייגות לא התקבלה.

עופר כסיף: רביזיה.

שלומית ארליך: בסעיף 2 נכניס תיקונים בפסקאות (1) ו-(2) כך שאם הוא עוסק רשום כעוסק אחד או כעוסק אחר זה יהיה ובלבד שמחזור העסקאות שלו הוא בגדר הסכומים כאמור - כלומר, עולה בשנת הבסיס על 18,000 שקלים חדשים ואינו עולה על 60 מיליון שקלים חדשים, ובשנת 2021 - עולה על 18,000 שקלים חדשים ואינו עולה על 60 מיליון שקלים חדשים.

שלומית ארליך: זה יחול על עוסק שיגיש את הבקשה.

ינון אזולאי: אני מגיש על סעיף 2 בקשת נושא חדש.

שלומית ארליך: אנחנו עוברים לסעיף 3.

ינון אזולאי: אני מבקש נושא חדש.

שלומית ארליך: בסעיף 3א(ג)(2), לגבי עוסק עצמאי שהיה לו בתקופת הבסיס חודש של פעילות מופחתת שבה לא עבד שבעה ימים או יותר בשל ימי מילואים, במקום המילים "בצבא ההגנה לישראל" יבוא "לפי חוק שירות מילואים התשס"ח-2008" כך שזה יכלול את המילואים בצה"ל, במג"ב, בשב"כ ובמוסד.

ינון אזולאי: ביקשנו גם לגבי מחלה.

ינון אזולאי: יש בזה משהו?

אלכס קושניר: לא.

ינון אזולאי: אותם אנשים שהיו חולים לא יכולים לקבל?

ינון אזולאי: דיברנו על חולים אונקולוגים, על חולים מאושפזים.

אלכס קושניר: אי אפשר להגדיר את זה.

ינון אזולאי: מה זה "אי אפשר להגדיר"?

ינון אזולאי: אותו אדם מביא אישור שהוא היה במחלה.

ינון אזולאי: אף אחד לא רוצה סתם להיות במחלה.

ינון אזולאי: כמה היו במחלה באותה תקופה?

ינון אזולאי: לאותם עצמאים שגם ככה דופקים אותם כל החיים בכך שהם לא יכולים לקבל דמי אבטלה, לא יכולים לקבל שום דבר, אנחנו באים ואומרים שגם דמי מחלה הם לא יקבלו.

ינון אזולאי: בוא תעזור קצת לחולים, בוא תגיד שאתה עושה משהו בשביל אותם אנשים.

אלכס קושניר: גם על סעיף 4 אתה רוצה לטעון נושא חדש?

ינון אזולאי: כן.

שלומית ארליך: גם על סעיף 5 – קביעת הזכאות – חבר הכנסת ינון אזולאי מבקש נושא חדש.

שלומית ארליך: אני עוברת להסתייגות 180 בקובץ של חבר הכנסת אופיר כץ.

שלומית ארליך: בסעיף 6, במקום המילים "חמישה ימים ממועד קביעת הזכאות" יבוא "שלושה ימים מיום קביעת הזכאות".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים להסתייגות 184.

שלומית ארליך: במקום המילים "חמישה ימים ממועד קביעת הזכאות" יבוא "שישה ימים ממועד קביעת הזכאות".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים להסתייגויות לסעיף 7 בקובץ ההסתייגויות של חבר הכנסת כץ.

שלומית ארליך: 185.

שלומית ארליך: במקום המילים "לא הודיע המנהל לעוסק על החלטתו לפי הוראות סעיף 5א בתוך 21 ימים מיום הגשת התביעה, ישלם לעוסק מקדמה בשיעור 40% מסכום המענק הסיוע המגיע לעוסק להנחת דעתו של המנהל" יבוא "לא הודיע המנהל לעוסק על החלטתו לפי הוראות סעיף 5א בתוך 10 ימים מיום הגשת התביעה, ישלם לעוסק מקדמה בשיעור 50% מסכום המענק הסיוע המגיע לעוסק להנחת דעתו של המנהל".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 186.

שלומית ארליך: במקום "10 ימים" יבוא "בתוך 15 ימים מיום הגשת התביעה", ובמקום "מקדמה בשיעור 40% יבוא "מקדמה בשיעור 45%".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: הסתייגות 187 מדברת על שבעה ימים מיום הגשת התביעה ו-60% מסכום מענק הסיוע.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 188.

שלומית ארליך: 14 ימים עם 55%.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 190.

שלומית ארליך: 18 ימים מיום הגשת התביעה עם 49%.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 120.

שלומית ארליך: בסעיף 7א, במקום "40%" יבוא "50%".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 126.

שלומית ארליך: במקום "40%" יבוא "58%".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 127.

שלומית ארליך: במקום "20%" יבוא "40%".

אלכס קושניר: מי בעד, מי נגד?

אלכס קושניר: ההסתייגות לא התקבלה

ינון אזולאי: רביזיה.

שלומית ארליך: יש עכשיו סדרה של הסתייגויות עד 133, ושם זה 51%.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 140.

שלומית ארליך: במקום "20%" יבוא "40%".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 149.

שלומית ארליך: במקום "20%" יבוא "70%".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 156.

שלומית ארליך: במקום "20%" יבוא "60%".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 191.

שלומית ארליך: במקום המילים "לא הודיע המנהל לעוסק על החלטתו לפי סעיף 5א בתוך 28 ימים מיום הגשת התביעה, ישלם נוסף על המקדמה האמורה בסעיף קטן (א) מקדמה בשיעור של 20% מסכום מענק הסיוע המגיע לעוסק להנחת דעתו של המנהל" יבוא "לא הודיע המנהל לעוסק על החלטתו לפי סעיף 5א בתוך 21 ימים מיום הגשת התביעה, ישלם נוסף על המקדמה האמורה בסעיף קטן (א) מקדמה בשיעור של 30% מסכום מענק הסיוע המגיע לעוסק להנחת דעתו של המנהל".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: יש עכשיו סדרה עד הסתייגות 200.

שלומית ארליך: לא הודיע המנהל לעוסק על החלטתו לפי סעיף 5א בתוך תשעה ימים, המקדמה תהיה בשיעור של 33% מסכום המענק.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אני עוברת לקובץ של חברי הכנסת קרעי, כץ וינון.

שלומית ארליך: 9.

שלומית ארליך: בסעיף 7, במקום "20%" יבוא "50%".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים לסעיף 8 – דין מענק ומקדמה.

שלומית ארליך: חבר הכנסת ינון אזולאי הגיש בקשת נושא חדש.

שלומית ארליך: הסתייגות 293 מתייחסת לסעיף 8, אבל הכוונה היא לסעיף 9.

שלומית ארליך: אחרי המילים "מענק סיוע והמקדמות לפי סעיפים 6 ו-7 ישולמו באמצעות רשות המסים בישראל על ידי זיכוי חשבון הבנק של העוסק" יבוא "או במזומן, לבקשת העוסק".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 294.

שלומית ארליך: מענק הסיוע והמקדמות לפי סעיפים 6 ו-7 ישולמו על ידי רשות המסים בכל אמצעי תשלום לבקשת הפונה.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים להסתייגויות לסעיף 10.

אלכס קושניר: אני מבקש להשאיר את זה עם ריבית.

ינון אזולאי: אני מבקש להגיש הסתייגות שאומרת להוריד את הריבית.

אלכס קושניר: מי בעד, מי נגד?

אלכס קושניר: ההסתייגות התקבלה.

שלומית ארליך: אנחנו מורידים את כל ההסתייגויות שנוגעות לסעיף 10.

שלומית ארליך: 211.

שלומית ארליך: במקום המילים "החל בתום 30 ימים מיום הגשת התביעה עד יום תשלום סכום החסר" יבוא "החל בתום 10 ימים מיום הגשת התביעה עד יום תשלום סכום החסר".

אלכס קושניר: מי בעד, מי נגד?

אלכס קושניר: ההסתייגות לא התקבלה

ינון אזולאי: רביזיה.

שלומית ארליך: יש פה סדרה עד הסתייגות מס' 219.

שלומית ארליך: החל בתום 30 ימים מיום הגשת התביעה עד יום תשלום סכום החסר" יבוא "החל בתום 24 ימים מיום הגשת התביעה עד יום תשלום סכום החסר".

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים לסעיף 12 – קנס בשל הגשת תביעה ביתר.

שלומית ארליך: בסעיף קטן (ב) יש תיקון.

ינון אזולאי: אני מבקש נושא חדש.

שלומית ארליך: אנחנו עוברים לסעיף 14.

ינון אזולאי: אני מבקש נושא חדש.

שלומית ארליך: הסתייגות 146.

שלומית ארליך: אחרי המילים "דינו מאסר שנה" יבוא "על תנאי".

אופיר כץ: נכון שאנחנו רוצים למנוע את התופעה הזאת שאנשים מרמים ודורשים כספים שהם לא שלהם, בסוף מדובר בכספי מסים, אבל אני חושב שאנחנו צריכים לצאת מנקודת הנחה שרוב האזרחים הם ישרים ואם מישהו הגיש משהו לא נכון אולי הוא טעה.

אופיר כץ: אני חושב שהעונש של מאסר זה משהו מוגזם, אני חושב שזה ירתיע את העצמאים מלהגיש ולבקש את מה שמגיע להם.

אופיר כץ: 25% קנס ושנה מאסר זה יותר מידי.

אופיר כץ: ראינו שנעשו טעויות, חלקן טעויות בתום לב, חלקן בגלל שאנשים ניסו להרוויח יותר.

אופיר כץ: צריך שתהיה את ההרתעה, רק זה לא צריך לבוא על חשבון אותם אזרחים נורמטיביים שיכול להיות שטעו במקרה.

אלכס קושניר: בגלל זה הוספנו פה את המילים "ללא הצדק סביר".

ינון אזולאי: התייעצות

אלכס קושניר: מי בעד ההסתייגות, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים להסתייגות 147 - למחוק בסעיף 15 את המילים "דינו שנה מאסר".

אופיר כץ: אנחנו באמת רוצים להיטיב עם העצמאים מבחינת הסכומים ומבחינת אותם זכאים שהוצאו כרגע ולא יכולים ליהנות מהמענק.

אופיר כץ: אותו דבר לגבי אנשים, וראינו את זה בגל הקודם, שהגישו בקשה לקבל את המענקים שמגיעים להם.

אופיר כץ: אני מכיר באופן אישי אנשים שמדווחים, שעובדים כמו שצריך, שקיבלו מענק שאותו הם היו צריכים להחזיר.

אופיר כץ: אני חושב שרוב האנשים הם כאלה, רוב האזרחים הם כאלה, אף אחד לא ייקח את הסיכון בשביל לקבל קנס.

אופיר כץ: אני חושב שלא לעניין להכניס לכלא אדם שדיווח בצורה לא נכונה.

אלכס קושניר: מי בעד, מי נגד?

אלכס קושניר: ההסתייגות לא התקבלה.

אופיר כץ: רביזיה.

שלומית ארליך: הסתייגות 148.

שלומית ארליך: במקום המילים "דינו - שנה מאסר" יבוא "דינו - חצי שנת מאסר".

אופיר כץ: מאחר ולא קיבלתם את ההסתייגות הקודמת שלי למחוק את שנת המאסר כי אנחנו חושבים שזה מוגזם להכניס אדם לכלא לשנת מאסר, ומאחר והנחתי שלא תקבלו את ההסתייגות על שנת מאסר, הגשתי הסתייגות נוספת שמורידה את זה לחצי שנה.

אלכס קושניר: מי בעד, מי נגד?

אלכס קושניר: ההסתייגות לא התקבלה.

אופיר כץ: רביזיה.

שלומית ארליך: אנחנו עוברים לקובץ ההסתייגויות של חבר הכנסת קרעי, כץ ואזולאי.

שלומית ארליך: הסתייגות 11.

שלומית ארליך: מוצע לחלק לאזרחי ישראל את הכסף העודף באופן של ביטול המס על החד פעמי.

אלכס קושניר: מי בעד, מי נגד?

אלכס קושניר: ההסתייגות לא התקבלה.

משה גפני: לא מעיזים בשום מקרה ובשום צורה להתמודד עם אלה שמזהמים באמת את הסביבה, כמו בז"ן, כמו הגופים הגדולים שאף אחד לא מעיז להתחיל איתם, במיוחד לא מי שחבר של כל הטייקונים ויש לו נגישות לאנשים האלה.

משה גפני: עם מי רבים?

משה גפני: רבים עם המפעלים הקטנים שהם אלה שיפטרו מאות עובדים, רבים עם משפחות שבלאו הכי משלמות הון תועפות על החד פעמי, על יוקר המחייה.

משה גפני: החוק הזה הוא חוק קמצני, מוגבל בפיצוי, לכן אני חושב שצריך להוסיף את ההסתייגות לסעיף 21 לחוק.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: הסתייגות מס' 12.

שלומית ארליך: מוצע לחלק לאזרחי ישראל את הכסף העודף באופן של ביטול המס על המשקאות המתוקים.

אופיר כץ: אם רוצים להתמודד עם בעיית ההשמנה ובעיית הסוכרת, למה לא להשקיע בזה את הכסף שאנחנו מקבלים מהמס הזה על שתייה מתוקה?

אופיר כץ: למה לא באמת להילחם בתופעה?

אלכס קושניר: אתה יודע בכמה ירדה הצריכה?

אופיר כץ: 20%.

אלכס קושניר: 30%.

אופיר כץ: אדרבא, אם יש עכשיו כסף מהמס הגבוה הזה, למה הממשלה התנגדה?

אלכס קושניר: אבל הצריכה ירדה.

אופיר כץ: אבל המחיר כפול.

ינון אזולאי: תבדוק כמה כסף נכנס.

ינון אזולאי: תשקיע את ה-100% בהסברה.

אופיר כץ: לא רק בהסברה.

אופיר כץ: אם הכוונה שלכם הייתה להילחם בסוכרת ובהשמנה ולא להכניס עוד כמה שקלים בשביל לתת להצבעות מסוימות לעבור במליאה, הכסף הזה היה מנותב להסברה, לאנשים חולי סוכרת בפריפריה, לתכניות בבתי הספר, לעוד דברים, אבל לצערי הממשלה התנגדה, לא רצתה לשמוע בכלל על להשקיע את הכסף הזה בבעיה האמיתית שבגינה אתם טוענים שהבאתם את הצו הזה.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: אנחנו עוברים להסתייגות מס' 13.

שלומית ארליך: מוצע לחלק לאזרחי ישראל את הכסף העודף באופן של מענק של 100% לחיילים בתכנית "ממדים ללימודים".

אופיר כץ: דוגמה מצוינת להתעקשות האופוזיציה להביא הישגים גדולים יותר לאזרחים היא "מדים ללימודים".

אופיר כץ: התקשורת תקפה את האופוזיציה כאילו היא זאת שצריכה לעזור לממשלה.

אופיר כץ: זו שיטה חדשה שהתקשורת מבקרת את האופוזיציה, לא את השלטון.

אופיר כץ: הוכח, כמו שעשינו בחוק האזרחות שהבאנו חוק טוב יותר, עם שקיפות, עם פיקוח ועם מכסות, שגם בחוק של "מדים ללימודים" הצלחנו בזכות ההתעקשות שלנו ובזכות היצירתיות של שר הביטחון להביא הישג גדול יותר עבור החיילים.

אופיר כץ: אני חושב שההסתייגות הזאת מאוד חשובה, רלוונטית ומהווה דוגמה לאיך מתנהל שיג ושיח לטובת האזרחים בין הקואליציה לאופוזיציה כשרוצים להעביר משהו.

אלכס קושניר: מי בעד, מי נגד?

אלכס קושניר: ההסתייגות לא התקבלה.

שלומית ארליך: הסתייגות 14 מדברת על עדכון סכום ההחזר הנדרש כך שבגין כל אחוז חריגה מתנאי הסף של הפגיעה במחזור יידרש החזר של 10% מהמענק עד גובה של 100% לגבי עסקים שכבר ביצעו את ההחזר.

ינון אזולאי: אם כבר אתם הולכים לגמור את העסקים, לפחות תגידו להם שאם הם חרגו באחוז – 10%, ואם הם חרגו ב-12% - 20%.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: הסתייגות 15.

שלומית ארליך: מוצע לחלק לאזרחי ישראל את הכסף העודף באופן של החזרת ההנחות בתחבורה הציבורית כולל הערך הצבור כך שבשום אופן התעריף לא יהיה גבוה מהתעריף שנקבע ב-1 בינואר 2021.

משה גפני: מה שנעשה עם הפגיעה של הממשלה במעמד הביניים ובשכבות החלשות הוא בלתי ניתן לתיאור.

משה גפני: זה דבר שדיברנו עליו פעמים רבות, אבל עכשיו עם התחבורה זה הופך להיות מצב בלתי נסבל.

משה גפני: שמענו את יושב-ראש ועדת הכלכלה, איש הקואליציה, איש בכיר שהיה גם שר בממשלה.

משה גפני: הטענה שלו, ובצדק, זה שיש פגיעה בלתי רגילה באלה שמשתמשים בתחבורה הציבורית, בכאלה שאין להם כלי רכב פרטיים ואליהם מכוון כל הזמן הסיוע הזה, הסבסוד הזה של התחבורה הציבורית.

משה גפני: במקומות כמו קרית שמונה רואים את העלייה הדרמטית של מחירי התחבורה הציבורית - מציאות בלתי מתקבלת על הדעת.

משה גפני: אני לא מבין איך יכולים לשבת חברים בקואליציה, ביניהם חברים חברתיים שנאבקים על סיוע לאלה שמשתמשים בתחבורה הציבורית, ולפגוע באותם אנשים שמשתמשים בתחבורה הציבורית.

משה גפני: פוגעים בהם, כנראה, גם בגלל שאין את הרגישות לציבור וגם בגלל שרוצים לחסוך כסף.

משה גפני: ההסתייגות הזאת מאוד נכונה.

משה גפני: הפיצוי המגיע לאזרחי ישראל בגין כישלונותיה של הממשלה הוא דבר נכון.

משה גפני: הממשלה נכשלה באופן גורף בסיוע למעמד הביניים ולשכבות החלשות, לכן מוצע בהסתייגות הזאת לחלק לאזרחי ישראל את הכסף העודף באופן של החזרת ההנחות בתחבורה הציבורית כולל הערך הצבור כך שבשום אופן ובשום מקום התעריף לא יהיה גבוה מהתעריף שהיה ב-1.1.2021.

משה גפני: אני חושב שזה דבר נכון שכולם צריכים להצביע בעדו.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 16.

שלומית ארליך: מוצע לחלק לאזרחי ישראל את הכסף העודף באופן של תקצוב מוסדות חינוך של המוכר שאינו רשמי באופן זהה לחלוטין למוסדות הרשמיים.

משה גפני: דיברתי עם מנסור עבאס לפני כמה חודשים, אמרתי לו שיש מציאות שבה כל שנה מביאים תמרוץ וטיפוח למוכר שאינו רשמי, מביאים 84 מיליון שקל כדי לסייע למוכר שאינו רשמי שמקבל פחות בסדר גודל מאוד דרמטי ומאוד משמעותי לעומת החינוך הממלכתי.

משה גפני: אפילו שנקבע שהוא צריך לקבל 75% עדיין הוא מקבל הרבה פחות.

משה גפני: בהיותי יושב ראש ועדת הכספים הייתי מבקש מהאוצר שהם יביאו את הכסף הזה, ובאמת הם היו מביאים כל שנה.

משה גפני: זה היה מאבק שהיה פה בוועדה.

משה גפני: הם הביאו 84 מיליון שקל שהיו מיועדים לציבור הערבי, לציבור החרדי, לציבור הכללי.

משה גפני: הכסף הזה היה ניתן לפי הקריטריונים שנקבעו.

משה גפני: כשאמרתי למנסור עבאס שהוא נמצא בקואליציה ולא מקבל את הכסף לתמרוץ וטיפוח, הוא אמר לי: אתה צודק 100%, אני הולך להיאבק על העניין.

משה גפני: הוא הלך להיאבק על העניין וחזר עם 53 מיליון שקל, לא עם 84 מיליון שקל, כשהחרדים בחוץ.

משה גפני: כשלי היו אומרים בעבר שאני לא צריך לדאוג לכל העולם ושאדאג לכסף רק לציבור החרדי לא הסכמתי אף פעם.

משה גפני: את כל ההצעות שהציעו לי דחיתי.

משה גפני: לי היה ברור שכל שנה מגיע לכולם.

משה גפני: השנה, לצערי הרב, המציאות טפחה על פניי והגיע תמרוץ וטיפוח כשהחרדים וכל מוסדות הפטור בחוץ.

משה גפני: באתי אל מנסור עבאס בטענות, אמרתי לו שאמנם הוא טיפל בבעיה, רק הוא השאיר את הציבור החרדי בחוץ.

משה גפני: ההסתייגות הזאת היא הסתייגות עצובה, כיוון שבשנה או בעשרה חודשים שאתם נמצאים בשלטון ובוועדת הכספים אתם עושים אפליה בין ילד לילד.

משה גפני: הייתם צריכים לתת למנסור עבאס את הכסף שהוא דרש בצדק, זה כסף שכל שנה היה ניתן, אבל לא הייתם צריכים להשאיר את הילדים החרדים בחוץ שיסבלו.

משה גפני: עצוב מאוד שבמשטר דמוקרטי, במקום שאנחנו בטוחים שכולם שווים אנחנו מקבלים תוצאה כזאת שמשאירה את הילדים החרדים בחוץ.

משה גפני: ההסתייגות הזאת באה ואומרת שניקח את הכסף הזה ונחלק אותו שווה לכולם.

משה גפני: למה צריכה להיות אפליה זועקת לשמיים?

משה גפני: למה הילד הזה שגר באום אל-פחם מקבל והילד בבני ברק לא מקבל?

משה גפני: הרי זה אותו כסף, זה אותו דבר.

אלכס קושניר: מי בעד, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 17.

שלומית ארליך: מוצע לחלק לאזרחי ישראל את הכסף העודף באופן של נטרול כל הטענות שיש לאחים המוסלמים על הר הבית בירושלים, אחרי שהוכיחו שהם מוכנים למכור כל ערך תמורת תשלום ראוי במזומן.

אופיר כץ: קראתי את דוח ועדת הירש - ועדה שהוקמה על ידי סגלוביץ' יחד עם השלטון המקומי, משרד המשפטים, המשרד לביטחון פנים, המשטרה.

אופיר כץ: באמת נבחרת גדולה באה להתמודד עם הבעיות של הפרוטקשן ברשויות הערביות.

אופיר כץ: הוועדה פילחה את סוג ההשקעה והראתה שבפסולת ובבניית כיתות לימוד יש הכי הרבה משפחות פשע שמתנפלות על המכרזים ולוקחות אותם בסחיטה, באיומים ובדברים כאלה.

אופיר כץ: הכספים לבניית כיתות לימוד וטיפול בפסולת באים מהתקציב השוטף של הרשות.

אופיר כץ: כשהעברנו את ה-200 מיליון שקלים לרשויות הערביות, שאלתי למה הכסף הזה מיועד - האם לחינוך, לתרבות, לספורט.

אופיר כץ: נציגי הממשלה אמרו שזה לא הולך לשום דבר מאלה אלא לתקציב השוטף.

אופיר כץ: הם הציעו, דרך אגב, מנגנון של לצאת במכרזים מעל הראש של הרשות כדי שלאנשים של הרשות לא תהיה נגיעה לזה והם לא יוכלו להשפיע.

אופיר כץ: מצד אחד הממשלה מקימה ועדה שמגישה המלצות איך להילחם בפרוטקשן, ומצד שני, בגלל שיש איזו שהיא הצבעה באוויר במליאה, מעבירים 200 מיליון שקלים לרשויות הערביות.

אופיר כץ: מה עשינו בזה?

אופיר כץ: בשביל מה יש ועדה אם מעבירים כסף בדיוק לאותו מקום שהוא הכי חשוף לנגיעה של גורמים עבריינים?

אופיר כץ: תוכל להסביר לי את הסתירה הלוגית הזאת?

אלכס קושניר: כשאני אנמק רביזיה.

אלכס קושניר: מי בעד ההסתייגות, מי נגד?

אלכס קושניר: ההסתייגות לא התקבלה.

ינון אזולאי: רביזיה.

שלומית ארליך: 18.

שלומית ארליך: מוצע לחלק לאזרחי ישראל את הכסף העודף באופן של הקטנת מס הבלו כך שמחיר ליטר דלק יעמוד על שישה שקלים לכל היותר.

ינון אזולאי: כשאנחנו מדברים על כך שאנחנו רק רוצים טוב לאותם עצמאים, אנחנו מדברים על כך שיכללו גם את דצמבר וגם את ינואר-פברואר 2019 ו-2020.

ינון אזולאי: לפי החשבון שרשות המסים עשו, והם לא אומרים את זה בפה מלא, ברגע שאנחנו לא נותנים את האופציה של שתי השנים האלו נופלים בין הכיסאות בין 30,000 ל-40,000 עסקים שלא יקבלו את הפיצויים האלה.

ינון אזולאי: הדרישה שלנו היא להגדיל את זה ל-100 מיליון, אבל גם לזה הם לא מוכנים.

ינון אזולאי: אני אומר לך, אדוני היושב-ראש, שאם אחרי ההתייעצות הסיעתית תאמר לנו ש-100,000 מיליון זה הרבה ואפשר להביא פחות, אנחנו נשקול וניכנס למו"מ בעניין הזה.

ינון אזולאי: הסתייגות 18 מדברת על קיבוע מחיר הדלק.

ינון אזולאי: בשבוע שעבר דנו על זה ואמרנו שקיבוע מחיר הדלק הוא לא בא כאחוז ממס הבלו, הוא נקבע בצורה אחרת.

ינון אזולאי: עם ישראל נמצא היום במצב שהוא משלם מחיר גבוה על הדלק, כשמחיר הדלק עוד ילך ויאמיר יותר בגלל שוקי העולם, בגלל שמחירי הנפט עולים.

ינון אזולאי: הבעיה הגדולה זה שבישראל אנחנו משלמים מס בלו ומע"מ של למעלה מ-60%.

ינון אזולאי: זה דבר שאסור שיקרה.

ינון אזולאי: צריך קודם להאריך את הפטור של החצי שקל ואחר כך להגדיל אותו לשקל, יש מספיק כסף לזה.

ינון אזולאי: תנצלו את כל הכסף, יש מספיק הכנסות למדינה.

ינון אזולאי: אנחנו מבקשים התייעצות.

אלכס קושניר: מי בעד ההסתייגות, מי נגד?

אלכס קושניר: ההסתייגות לא התקבלה.

אלכס קושניר: סיימנו לדון בסעיף הזה היום.